Závery Rady o referenčnej hodnote pre vzdelávaciu mobilitu

2011/C 372/08

RADA EURÓPSKEJ ÚNIE,

SO ZRETEĽOM NA:

NA ZÁKLADE:

výsledkov konferencie predsedníctva o vzdelávacej mobilite, ktorá sa konala 17. – 19. októbra 2011 v Sopote.

PRIPOMÍNAJÚC, ŽE:

vzdelávacia mobilita sa vo všeobecnosti považuje za prínosnú pre zlepšenie zamestnateľnosti mladých ľudí tým, že nadobudnú kľúčové zručnosti a kompetencie, ktoré zahŕňajú najmä jazykové kompetencie a porozumenie rôznych kultúr, ale tiež sociálne a občianske zručnosti, zručnosti potrebné pri podnikaní a pri riešení konfliktov a tvorivosť vo všeobecnosti. Vzdelávacia mobilita okrem toho, že je pre dotknutých jednotlivcov hodnotnou skúsenosťou, môže pomôcť zlepšiť celkovú kvalitu vzdelávania, najmä prostredníctvom užšej spolupráce medzi inštitúciami vzdelávania. Ďalej môže pomôcť pri posilňovaní zmyslu pre európsku identitu a občianstvo.

Z týchto dôvodov je poskytovanie čo najširšieho možného prístupu k mobilite pre všetkých vrátane znevýhodnených skupín a odstraňovanie pretrvávajúcich prekážok mobility jedným z hlavných strategických cieľov politiky EÚ v oblasti vzdelávania a odbornej prípravy.

BERIE NA VEDOMIE

bruggské komuniké z decembra 2010 a závery Rady a zástupcov vlád členských štátov, ktorí sa zišli na zasadnutí Rady, o prioritách posilnenej európskej spolupráce v odbornom vzdelávaní a príprave na obdobie rokov 2011 – 2020 (17) , v ktorých sa stanovuje, že európske systémy odborného vzdelávania a prípravy by mali do roku 2020 poskytovať podstatne vyšší počet príležitostí pre nadnárodnú mobilitu,

UZNÁVA, ŽE

zber údajov s cieľom zmerať, do akej miery sa dosiahla európska referenčná hodnota pre vzdelávaciu mobilitu, by sa mal realizovať v rámci dostupných zdrojov,

VYZÝVA ČLENSKÉ ŠTÁTY, ABY

zohľadňujúc rozdielne situácie v jednotlivých členských štátoch:

VYZÝVA KOMISIU, ABY

v období do roku 2020 spolupracovala s členskými štátmi a podporovala ich pri zvyšovaní dostupnosti príslušných ukazovateľov a štatistík, a to najmä s pomocou Eurostatu. Mali by sa pritom čo najlepšie využívať štatistické údaje a prieskumy domácností s cieľom čo najviac znížiť administratívne zaťaženie a náklady;

preskúmala, najmä prostredníctvom pravidelných správ o pokroku, do akej miery sa splnili ciele v oblasti mobility stanovené v rámci ET 2020;

VYZÝVA AJ ČLENSKÉ ŠTÁTY, ABY S PODPOROU KOMISIE

(1) Ú. v. EÚ C 371, 23.12.2000, s. 4.

(2) Ú. v. EÚ L 215, 9.8.2001, s. 30.

(3) Ú. v. EÚ L 394, 30.12.2006, s. 5.

(4) Ú. v. EÚ C 311, 21.12.2007, s. 13.

(5) Ú. v. EÚ C 319, 13.12.2008, s. 8.

(6) Ú. v. EÚ C 320, 16.12.2008, s. 6.

(7) Ú. v. EÚ C 119, 28.5.2009, s. 2.

(8) Ú. v. EÚ C 311, 19.12.2009, s. 1.

(9) Dok. 7586/10.

(10) Ú. v. EÚ C 324, 1.12.2010, s. 5.

(11) Ú. v. EÚ C 326, 3.12.2010, s. 9.

(12) Ú. v. EÚ C 70, 4.3.2011, s. 1.

(13) Ú. v. EÚ C 199, 7.7.2011, s. 1.

(14) Dok. 12668/11.

(15) Pozri poznámku pod čiarou č. 3.

(16) KOM(2009) 329 v konečnom znení.

(17) Pozri poznámku pod čiarou č. 10.

(18) Dok. 10697/11 – SEK(2011) 670 v konečnom znení.

(19) Ako sa uvádza v strategickom rámci pre európsku spoluprácu vo vzdelávaní a odbornej príprave z roku 2009, je to referenčná úroveň pre priemer európskych výsledkov, ktorá sa nemá považovať za konkrétny cieľ, ktorý by mala každá krajina dosiahnuť, ale skôr za kolektívny cieľ, pričom členské štáty sú vyzvané k tomu, aby k jeho dosiahnutiu prispievali (pozri poznámku pod čiarou č. 7).

(20) Majú sa ustanoviť v rámci európskeho štatistického systému.

(21) Pozri závery Rady z novembra 2008 o mobilite mladých (pozri poznámku pod čiarou č. 6).

(22) Dok. 8320/11 – SEK(2011) 401 v konečnom znení.

(23) Ako sa uvádza v strategickom rámci pre európsku spoluprácu vo vzdelávaní a odbornej príprave z roku 2009 (pozri poznámku pod čiarou č. 7).

PRÍLOHA

REFERENČNÁ ÚROVEŇ PRE PRIEMER EURÓPSKYCH VÝSLEDKOV

(„európska referenčná hodnota“)

V OBLASTI VZDELÁVACEJ MOBILITY

Členské štáty sa v roku 2009 dohodli, že ako prostriedok monitorovania pokroku a identifikácie výziev, ako aj prínosu pre tvorbu politiky založenej na dôkazoch by referenčné úrovne pre priemer európskych výsledkov (európske referenčné hodnoty) mali podporiť ciele uvedené v záveroch Rady o strategickom rámci európskej spolupráce v oblasti vzdelávania a odbornej prípravy prijaté 12. mája 2009 (1). V tom čase sa dosiahla dohoda o piatich európskych referenčných hodnotách a Komisia sa požiadala, aby predložila návrhy na ďalšie referenčné hodnoty, okrem iného aj návrh na referenčnú hodnotu pre vzdelávaciu mobilitu.

Členské štáty po tom, ako preskúmali návrhy obsiahnuté v pracovnom dokumente útvarov Komisie z 24. mája 2011 (2), súhlasia aj s nižšie uvedenou referenčnou hodnotou pre vzdelávaciu mobilitu, v ktorej sa rozlišuje medzi dvoma hlavnými oblasťami – vysokoškolským vzdelávaním a počiatočným odborným vzdelávaním a prípravou.

Európska referenčná hodnota pre vzdelávaciu mobilitu v dvoch nižšie uvedených oblastiach dopĺňa referenčné hodnoty, ktoré sa prijali už v máji 2009. Tieto referenčné hodnoty by sa mali zakladať výlučne na porovnateľných údajoch a zohľadňovať rozdielne situácie v jednotlivých členských štátoch. Nemali by sa považovať za konkrétne ciele, ktoré majú jednotlivé krajiny dosiahnuť do roku 2020. Členské štáty sa skôr vyzývajú k tomu, aby na základe vnútroštátnych priorít a pri zohľadnení meniacich sa hospodárskych podmienok zvážili, akým spôsobom a v akej miere môžu prispieť ku kolektívnemu dosiahnutiu európskej referenčnej hodnoty v nižšie uvedených oblastiach prostredníctvom vnútroštátnych opatrení.

Okrem toho by sa mal v kontexte formálneho, ako aj neformálneho vzdelávania vypracovať ukazovateľ týkajúci sa vzdelávacej mobility mládeže vo všeobecnosti, a to s cieľom prípadného rozšírenia referenčnej hodnoty v oblasti vzdelávacej mobility tak, aby niekedy v budúcnosti zahŕňala vzdelávaciu mobilitu mládeže, ktorá sa uskutočňuje v akomkoľvek prostredí.

Vzdelávacia mobilita je definovaná ako fyzická mobilita, pričom sa v nej zohľadňuje celosvetová mobilita.

I. REFERENČNÁ HODNOTA PRE VZDELÁVACIU MOBILITU

1. Vzdelávacia mobilita v oblasti vysokoškolského vzdelávania

So zámerom zvýšiť účasť vysokoškolských študentov na vzdelávacej mobilite:

Do roku 2020 by malo v EÚ v priemere aspoň 20 % absolventov vysokoškolského vzdelávania počas štúdia absolvovať v zahraničí obdobie štúdia alebo odbornej prípravy súvisiace s vysokoškolským vzdelávaním (vrátane pracovných stáží), ktoré by zodpovedalo najmenej 15 kreditom ECTS alebo by trvalo najmenej tri mesiace.

Kratšie obdobia sa môžu zohľadniť pri meraní úrovne vnútroštátnej mobility, a to pod podmienkou, že sú uznané dotknutým členským štátom v kontexte systému kvality mobility a sú zaznamenané osobitne.

V záujme zabezpečenia kvality a súladu s bolonským procesom sa členské štáty a Komisia vyzývajú, aby spolupracovali s príslušnými bolonskými fórami s cieľom ustanoviť harmonizované prahové hodnoty pre počet kreditov ECTS a minimálnu dĺžku štúdia.

Členské štáty sa nabádajú k tomu, aby zabezpečili plné uznávanie období štúdia v zahraničí.

2. Vzdelávacia mobilita v rámci počiatočného odborného vzdelávania a odbornej prípravy

So zámerom zvýšiť účasť študentov odborného vzdelávania a prípravy na vzdelávacej mobilite:

Do roku 2020 by malo v EÚ v priemere aspoň 6 % osôb vo veku 18 – 34 rokov s kvalifikáciou získanou v počiatočnom odbornom vzdelávaní a príprave počas štúdia absolvovať v zahraničí obdobie štúdia alebo odbornej prípravy súvisiace s počiatočným odborným vzdelávaním a prípravou (vrátane pracovných stáží), ktoré by trvalo najmenej dva týždne (3) alebo menej, ak je zdokumentované v Europasse.

V záujme zabezpečenia kvality sa členské štáty nabádajú k tomu, aby používali príslušné nástroje, ako je Europass a systémy ECVET a Eqavet.

Referenčná hodnota – vrátane jej vymedzenia a cieľovej úrovne – by sa v prípade potreby mala do konca roku 2015 prehodnotiť/zrevidovať.

II. UKAZOVATEĽ VZDELÁVACEJ MOBILITY MLÁDEŽE VO VŠEOBECNOSTI

Ide o ukazovateľ globálnej vzdelávacej mobility, ktorý umožňuje zaznamenávať akýkoľvek druh vzdelávacej skúsenosti v zahraničí, do ktorej sa mladí ľudia zapoja. Vzťahuje sa na vzdelávaciu mobilitu akéhokoľvek trvania v rámci formálnych systémov vzdelávania a odbornej prípravy a na akejkoľvek úrovni, ako aj na vzdelávaciu mobilitu v neformálnych kontextoch vrátane výmenných pobytov mládeže alebo dobrovoľníckych činností.

(1) Pozri poznámku pod čiarou č. 7.

(2) Dok. 10697/11.

(3) T. j. 10 pracovných dní.